לקראת שנת הלימודים תשפ"א

מורים יקרים ומורות יקרות!

לפניכם דפים העוסקים ברמת המוכנות לימים הראשונים. הדפים הם בתחום ההבחנה החזותית ובתחום הכיווניות (תחילה כיווניות למעלה ולמטה ולאחר מכן כיווניות ימינה ושמאלה).

|  |
| --- |
| כאשר עוברים לעבוד בדפים, חשוב לבקש מהתלמידים לומר מה הם רואים בתמונה. |

* במידת הצורך יש להרחיב את הטיפול בתחומי ה**כיווניות** גם במשך החודשים הראשונים של השנה.
* לאחר מכן מומלץ לעבוד על יכולת ה**הכללה**. אפשר להרחיב את הנושא במידת הצורך ובהתאם לנושא הנלמד.
* כאשר בודקים מה **יוצא דופן**, כלומר מה לא שייך לקבוצה, יש להרגיל אותם לחשוב כך: סוס, כלב וחתול שייכים לקבוצת בעלי החיים, אבל כיסא אינו שייך לקבוצה זו. לכן הוא יוצא דופן.
* לפני העבודה ב**מודעות פונולוגית** חשוב לעבוד עם התלמידים במליאה או בקבוצות עבודה ולפרק תחילה מילים ברמה הברתית. עבודה ברמה זו תעניק לילדים תחושת הצלחה, משום שהם שולטים ברמת חלוקה זו. רק לאחר מכן יש לתרגל חלוקת מילים לרמה תת-הברתית או לפרק מילה לתת הברה פותחת בלבד.

חשוב לזכור שרמת חלוקה זו אינה נהירה לתלמידים שלא תרגלו אותה בגן הילדים, לכן חשוב לתרגל הפרדת מילה לצליל פותח או לכל הצלילים ברמה תת-הברתית.

מומלץ לקרוא המלצות לחיזוק המודעות הפונולוגית (מדריך למורה, עמוד 157).